王正志_(崇禎進士)

王正志  ， 字灝夫 ， 北直隸靜海縣人 。 明末清初政治人物 。 崇禎元年 （ 1628年 ） 進士 。 初授山陽縣知縣 ， 歷官工科都給事中 ， 隨侍經筵 ， 任十三年庚辰科同考官 。 升太常寺少卿 ， 改大理寺左少卿 ， 累官戶部右侍郎 ， 督運西路 。 明亡降順 ， 李自成敗 ， 降清 。 順治二年 （ 1645年 ） 以右僉都御史廵撫延綏 ， 盡力招撫 。 順治五年冬 ， 大同姜瓖反正歸明 ， 順治六年 （ 1649年 ） 正月 ， 王正志檄調延安叅將王永彊同總兵沈文華駐兵守衛黃河 。 二月 ， 永彊勾結神水髙有才偷襲榆林 ， 入駐凱歌樓 。 凌晨 ， 有才兵至 ， 永彊開城內應 ， 王正志及戶部郎中朱子升被殺 。